Sidney Lumet
Sidney Arthur Lumet (Philadelphia, Pennsylvania, 25.6. 1924. - New York City, 9.4. 2011.) bio je američki filmski režiser, scenarist, producent i glumac. Režirao je preko 50 filmova u svojoj karijeri. Pet puta je nominiran za Oscara, ali nijednom nije osvojio kipić, iako je nagrađen počasnim Oscarom za životno djelo. Filmski kritičar Roger Ebert opisao ga je kao "jednog od najboljih zanatlija i najtoplijih humanitaraca od svih filmskih režisera." Lumet je poznat i kao "režiser glumaca", pošto je radio s nekim od najboljih glumaca svoje generacije te je znao izvući maksimum iz njihovih sposobnosti. Sean Connery, koji je glumio u pet njegovih filmova, ga je smatrao jednim od najdražih režisera, jer je imao viziju." Al Pacino ga je opisao kao "jednog od najciviliziranijih ljudi i najljubaznijeg čovjeka kojeg sam ikada upoznao". Lumet se bavio i društvenim temama.

Značajniji filmovi su mu 12 Angry Men (1957), Fail-Safe (1964), Serpico (1973), Murder on the Orient Express (1974), Dog Day Afternoon (1975), Network (1976), Equus (1977) i The Verdict (1982). Za film Network je nagrađen Zlatnim globusom za najbolju režiju, za 12 Angry Men je dobio Zlatnog medvjeda u Berlinu a za Prince of the City je dobio Nagradu Udruženja njujorških filmskih kritičara za najbolju režiju.

Izvori

Eksterni linkovi 

Američki filmski režiseri
Američki filmski scenaristi
Dobitnici Oscara
Dobitnici i dobitnice Zlatnog globusa
Američki Jevreji
Biografije, Philadelphia